## Rješenje o odobrenju prospekta o izdavanju povlaštenih dionica privatnom ponudom Končaru - Distributivni i specijalni transformatori d.d. iz Zagreba

### NN 76/2005 (23.6.2005.), Rješenje o odobrenju prospekta o izdavanju povlaštenih dionica privatnom ponudom Končaru - Distributivni i specijalni transformatori d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1504**

Sukladno
odredbama članka 12. stavak 1. točka 5. i članka 22. stavka 2. Zakona o tržištu
vrijednosnih papira, Komisija za vrijed­nosne papire Republike Hrvatske (u daljnjem
tekstu: Komisija), temeljem zahtjeva trgovačkog društva KONČAR – DISTRIBUTIVNI
I SPECIJALNI TRANSFORMATORI d.d. Zagreb, Mokrovićeva
8, za odobrenje prospekta o izdavanju redovnih dionica privatnom ponudom, na
sjednici održanoj 16. lipnja 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1.
Trgovačkom društvu KONČAR – DISTRIBUTIVNI I SPECIJALNI TRANSFORMATORI d.d.
Zagreb, Mokrovićeva 8, odobrava se prospekt o izdavanju
24.438 redovnih dionica na ime, privatnom ponudom, ukupne vrijednosti
7.331.400,00 kuna, pojedinačne nominalne vrijednosti 300,00 kuna po dionici.

2.
Ovo rješenje objavit će se u »Narodnim novinama«.

```
Obrazloženje
```

```

```

Trgovačko
društvo KONČAR – DISTRIBUTIVNI I SPECIJALNI TRANSFORMATORI d.d. Zagreb, Mokrovićeva 8, podnijelo je 2. lipnja 2005. godine zahtjev
za odobrenje prospekta o izdavanju redovnih dionica privatnom ponudom, a 9.
lipnja 2005. godine dopunu toga zahtjeva, sukladno Zakonu o tržištu vrijednosnih
papira (»Narodne novine« br. 84/02, u daljnjem
tekstu: Zakon) i Pravilniku o sadržaju skraćenog prospekta i uvjetima izdavanja
vrijednosnih papira privatnim izdanjem (»Narodne novine«, broj 61/97, 65/97,
28/99, u daljnjem tekstu: Pravilnik). Zahtjevu je priložilo potrebnu
dokumentaciju.

U
postupku je utvrđeno da predloženi prospekt sadrži sve Zakonom i Pravilnikom
propisane podatke te da je Glavna skupština društva, 31. svibnja 2005. godine,
donijela Odluku o povećanju temeljnog kapitala privatnim izdanjem redovnih
dionica.

Sukladno
navedenoj Odluci skupštine društva, temeljni kapital društva povećat će se za
iznos od 7.331.400,00 kuna, izdavanjem 24.438 redovnih dionice na ime,
privatnom ponudom, uplatom uloga u novcu, na način kako je to predviđeno istom
odlukom i odobrenim prospektom.

Dioničari
društva koji budu upisani u depozitorij Središnje
depozitarne agencije kao vlasnici dionica na dan 7. lipnja 2005. godine, imaju
pravo prvenstva upisa novih dionica, na način da svake tri postojeće dionice,
dioničaru daju pravo na upis jedne nove redovne dionice.

Razdoblje
za upis i uplatu redovnih dionica iznosi trideset dana od dana konačnosti ovoga
rješenja kojim se odobrava prospekt o izdavanju dionica, a predmetno izdanje
dionica smatrat će se uspješnim ukoliko u odobrenom roku za upis i uplatu
dionica bude upisano i uplaćeno najmanje 90% dionica izdanja.

Trgovačko
društvo KONČAR – DISTRIBUTIVNI I SPECIJALNI TRANSFORMATORI d.d. Zagreb, Mokrovićeva 8, uplatilo je naknadu i administrativnu
pristojbu, sukladno Pravilniku o vrsti i visini administrativnih pristojbi i
naknada (»Narodne novine« br. 115/02, 43/03).

Ocjenjujući
utvrđeno činjenično stanje, Komisija smatra da su ispunjeni uvjeti za odobrenje
podnesenog prospekta o izdavanju redovnih dionica društva KONČAR –
DISTRIBUTIVNI I SPECIJALNI TRANSFORMATORI d.d. Zagreb, Mokrovićeva
8, privatnom ponudom te je riješeno kao u izreci.

Na
temelju odredbe članka 8. stavka 4. Zakona, ovo Rješenje objavljuje se u
»Narodnim novinama«.

UPUTA O PRAVNOM LIJEKU

Protiv
ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku 30 dana od dana
primitka ovog rješenja.

Klasa:
UP/I-450-08/05-02/82

Urbroj: 567-01/05-3

Zagreb,
16. lipnja 2006.

Predsjednik Komisije

**Miljenko** **Fičor, v. r.**

Rješenje, NN 76/2005-1504